Diari Oficial de la Generalitat Valenciana


Sumari del DOGV 6682, del 30-12-2011 (2011/13121)

RESOLUCIÓ de 27 de desembre de 2011, del conseller d'Educació, Formació i Ocupació, per la qual es fixen els preus màxims per a l'any 2012 dels servicis de les residències de temps lliure de la Generalitat, es determinen les dates de les temporades especials i es fixen els torns de la temporada alta d'estiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13763


Data del document
:   27-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * llista de preus
    * infraestructura turística

RESOLUCIÓ de 27 de desembre de 2011, del conseller d'Educació, Formació i Ocupació, per la qual es fixen els preus màxims per a l'any 2012 dels servicis de les residències de temps lliure de la Generalitat, es determinen les dates de les temporades especials i es fixen els torns de la temporada alta d'estiu. [2011/13074]  
L'Orde de 8 d'abril de 1998, de la Conselleria d'Ocupació, Indústria i Comerç (DOGV núm. 3223, de 16.04.1998), per la qual s'establix el règim de funcionament i estades de les residències de temps lliure de la Generalitat, establix en l'article 3.1 que els preus màxims dels servicis prestats per estes seran autoritzats amb caràcter anual per mitjà de la corresponent resolució.   
D'altra banda, l'article 12, relatiu al període de funcionament, fixa com a temporades especials la setmana de festes de Sant Josep en la residència del Puig i la de Sant Joan en la de Sant Joan d'Alacant, i afig que, per resolució del conseller competent, podrà estendre's este caràcter a altres dates sense que necessàriament coincidisquen estes en ambdós residències. Així mateix, disposa que les dates que comprén la temporada alta i els torns en què es dividisca podrà ser modificades per resolució del mateix article.  
A conseqüència del cessament de les activitats de la residència de Sant Joan d'Alacant, la present resolució determina els preus màxims corresponents a la prestació de servicis, establix les dates de les temporades especials i es fixen els torns de la temporada alta d'estiu de la residència del Puig.  
Per allò que s'ha exposat, resolc:  
  
Primer  
S'autoritza al concessionari de la residència de temps lliure de la Generalitat del Puig a percebre pels servicis que preste a l'usuari l'any 2012 els preus màxims que es determinen en l'annex a la present resolució.  
  
Segon  
Les dates en què han de regir les temporades especials corresponents a les festes de Sant Josep i Setmana Santa són les següents  
Setmana de Falles: del 15 al 19 de març.  
Setmana Santa: del 4 al 9 d'abril.   
  
Tercer  
La temporada alta d'estiu s'establix per al període comprés entre el dia 1 de juny i el 30 de setembre.  
Les estades durant esta temporada es distribuïxen de dos formes atenent a la duració dels torns: per als períodes compresos entre l'1 i el 30 de juny i l'11 i el 30 de setembre, s'establix una duració mínima de 3 dies i màxima de 15; el període comprés entre l'1 de juliol i l'11 de setembre es distribuïx en torns de 10 dies, segons la taula següent:   
  
  
1r torn de l'1 de juliol a l'11 de juliol  
2n torn de l'11 de juliol al 21 de juliol  
3r torn del 21 de juliol al 31 de juliol  
4t torn de l'1 d'agost a l'11 d'agost  
5t torn de l'11 d'agost al 21 d'agost  
6t torn del 21 d'agost al 31 d'agost  
7m torn de l'1 de setembre a l'11 de setembre  
  
Quart  
La present resolució produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició s'ha d'interposar davant del conseller d'Educació, Formació i Ocupació, en el termini d'un mes a comptar de l'endemà de ser publicada.  
El recurs contenciós administratiu s'ha d'interposar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.  
  
València, 27 de desembre de 2011.- El conseller d'Educació, Formació i Ocupació: José Ciscar Bolufer.  
  
  
  
ANNEX  
  
Preus màxims autoritzats que podrà percebre el concessionari de la residència de temps lliure del Puig l'any 2012.   
Preus per servicis d'estades en règim de pensió completa:  
  
1. Preus que regiran en la temporada mitjana/baixa  
33,10 euros per persona i dia en habitació de dos o més places ocupades.  
46,20 euros per persona i dia en habitació que s'ocupe individualment.  
2. Preus que regiran en les temporades altes i especials establides  
  
42,89 euros per persona i dia en habitació de dos o més places ocupades.  
58,33 euros per persona i dia en habitació que s'ocupe individualment.  
3. Preus dels altres servicis  
- Servicis de restauració a no residents  
Abonament setmanal: 137,13 euros.  
Abonament diari: 21,38 euros.  
Desdejuni: 2,26 euros.  
Dinar: 11,33 euros.  
Sopar: 9,95 euros.  
- Servici de bugaderia: 6,15 euros.  
- Garatge: 4,58 euros.  
Els preus fixats segons la relació anterior no inclouen les consumicions de cafeteria, servicis discrecionals d'animació ni altres activitats d'oci en què participen voluntàriament els residents, organitzades per estos o concertades per estos mateixos amb el concessionari de la residència o amb empreses turístiques.  
A tots els preus se'ls repercutirà l'IVA vigent en el moment del seu rèdit.  
  
Descomptes a aplicar als preus anteriors:  
En totes les temporades  
Xiquets menors de 2 anys fets, en habitació amb els seus responsables: exempts.  
Xiquets de 2 fins a 12 anys, en habitació amb els seus responsables: 50%.  
En temporada mitjana/baixa:  
Grups de 25 o més persones, adultes o majors de 12 anys: 10%.  
Persones majors de 60 anys o disminuïts físics i psíquics: 15%.  
  
  
Recàrrecs:  
Servicis de restauració a no residents en diumenges i festius: 10%.  
  
Estades de duració inferior a tres dies: 20%.